ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഉസ്ബെക്കിസ്ഥാന് പ്രസിഡന്റ് ആദരണീയനായ ഷാവകത്ത് മിര്സിയോയേവും പ്രധാനമന്ത്രി ശ്രീ നരേന്ദ്രമോദിയും തമ്മില് വെര്ച്ച്വല് ഉച്ചകോടി
ഉസ്ബെക്കിസ്ഥാന് പ്രസിഡന്റ് ആദരണീയനായ ഷാവകത്ത് മിര്സിയോയേവും പ്രധാനമന്ത്രി ശ്രീ നരേന്ദ്രമോദിയും തമ്മില് വെര്ച്ച്വല് ഉച്ചകോടി 2020 ഡിസംബര് 11ന് നടക്കും.
ഇന്ത്യയും ഒരു മദ്ധ്യ ഏഷ്യന് രാജ്യവുമായി ആദ്യമായുള്ള ഉഭയകക്ഷി 'വെര്ച്ച്വല് ഉച്ചകോടി'യോഗമാണ് ഇത്. കോവിഡ്-19ന് ശേഷമുള്ള ലോകത്തില് ഇന്ത്യയും ഉസ്ബെകിസ്ഥാനുമായുള്ള സഹകരണം ശക്തിപ്പെടുത്തുന്നതുള്പ്പെടെയുള്ള ഉഭയകക്ഷി ബന്ധത്തിലെ മുഴുവന് കാര്യങ്ങളും നേതാക്കള് ചര്ച്ചചെയ്യും. പരസ്പരതാല്പര്യമുള്ള പ്രാദേശിക ആഗോള വിഷയങ്ങളിലെ തങ്ങളുടെ വീക്ഷണങ്ങളും അവര് പങ്കുവയ്ക്കും.
സമീപകാലത്ത് ഇന്ത്യയും ഉസ്ബെക്കിസ്ഥാനും ഉന്നതതല വിനിമയങ്ങള് തുടര്ന്നും നിലനിര്ത്തുന്നുണ്ട്. 2015ലും 2016ലും പ്രധാനമന്ത്രി മോദിയുടെ ഉസ്ബെക്കിസ്ഥാന് സന്ദര്ശനവും 2018ലും 2019ലും മിര്സിയോയേവിന്റെ ഇന്ത്യാ സന്ദര്ശനവും തന്ത്രപരമായ പങ്കാളിത്തത്തില് കൂടുതല് ചലനാത്മകത കൊണ്ടുവന്നു.
വെര്ച്ച്വല് ഉച്ചകോടിയുമായി ബന്ധപ്പെട്ട് നിരവധി സര്ക്കാരുകള് തമ്മിലുള്ള കരാറുകളും) ധാരണാപത്രങ്ങളും നിര്ണ്ണയിക്കപ്പെടുമെന്നും പ്രതീക്ഷിക്കുന്നു
യു.പി.എസ്.സി
യൂണിയന് പബ്ലിക് സര്വ്വീസ് കമ്മീഷന് നടത്തിയ കംമ്പൈന്ഡ് ഡിഫന്സ് സര്വ്വീസസ് പരീക്ഷയുടെ ഫലം പ്രസിദ്ധീകരിച്ചു
യൂണിയന് പബ്ലിക് സര്വ്വീസ് കമ്മീഷന് നടത്തിയ കംമ്പൈന്ഡ് ഡിഫന്സ് സര്വ്വീസസ് പരീക്ഷയുടെ ഫലം പ്രസിദ്ധീകരിച്ചു. 172 പേരാണ് ഏപ്രിലില് നിലവില് വരുന്ന ചെന്നൈയിലെഓഫീസസേഴ്സ് ട്രയിനിംഗ് അക്കാദമിയുടെ 109 -ാമത് പുരുഷ വിഭാഗഷോര്ട്ട് സര്വ്വീസ് കമ്മീഷന് കോഴ്സിനും, വനിതകളുടെഷോര്ട്ട് സര്വ്വീസസ് നോണ് ടെക്നിക്കല് കോഴ്സിനും അര്ഹരായത്.
മെഡിക്കല് പരീക്ഷയുടെവിവരങ്ങള് മെറിറ്റ് ലിസ്റ്റ് തയ്യാറാക്കുന്നതിനായി പരിഗണിച്ചിട്ടില്ല. ജനനത്തീയതി, വിദ്യാഭ്യാസയോഗ്യത എന്നിവ ആര്മി ഹെഡ്ക്വാര്ട്ടേഴ്സില് വച്ച് പരിശോധിക്കും.
കൂടുതല് വിവരങ്ങള് യുപിഎസ്സിയുടെവെബ്സൈറ്റായ http://www.upsc.gov.inല് ലഭ്യമാണ്.
പരീക്ഷയുമായി ബന്ധപ്പെട്ട വിവരങ്ങള്ക്ക് സംശയങ്ങള്ക്കുംപ്രവര്ത്തി ദിവസങ്ങളില് രാവിലെ 10 മണിമുതല് വൈകുന്നേരം അഞ്ചുമണിവരെ011-23385271, 011-23381125, 011-23098543എന്നീ നമ്പറുകളില് ബന്ധപ്പെടാവുന്നതാണ്.പരീക്ഷാഫലംhttps://static.pib.gov.in/WriteReadData/userfiles/List-CDS.pdfഎന്ന ലിങ്കില് നിന്നും ഡൗണ്ലോഡ്ചെയ്യാവുന്നതാണ്.
GK/MRD
(Visitor Counter : 47
റെയില്വേ മന്ത്രാലയം
ഇന്ത്യന് റെയില്വേ 2020 മേയ് 24 വരെ 2813 പ്രത്യേക ശ്രമിക് ട്രെയിനുകള് ഓടിച്ചു; 37 ലക്ഷം യാത്രക്കാരെ ലക്ഷ്യസ്ഥാനങ്ങളിലെത്തിച്ചു
ഇന്ത്യന് റെയില്വേ ഇന്നു രാവിലെ 10 മണിവരെ 37 ലക്ഷം യാത്രക്കാരെ വഹിച്ചുകൊണ്ട് 2813 പ്രത്യേക ശ്രമിക് ട്രെയിനുകള് ഓടിച്ചു. ഏകദേശം 60% ട്രെയിനുകളും ഗുജറാത്ത്, മഹാരാഷ്ട്ര, പഞ്ചാബ് എന്നിവിടങ്ങളില് നിന്നുമാണ് ആരംഭിച്ചത്. 80% ശ്രമിക് ട്രെയിനുകളുടെയും ലക്ഷ്യസ്ഥാനം യു.പിയുടേയും ബിഹാറിന്റെയും  വിവിധപ്രദേശങ്ങളായിരുന്നു. യു.പിയിലെ ഭൂരിഭാഗം ലക്ഷ്യസ്ഥാനങ്ങളും ലഖ്നൗ-ഗോരഖ്പൂര് മേഖലയിലും ബിഹാറിൽ പാട്നയ്ക്ക് ചുറ്റുമായിരുന്നു. ഇന്നലെ മുതല് ഓടിയ 565 ട്രെയിനുകളില് 266 എണ്ണം ബിഹാറിലേക്കും 172 എണ്ണം ഉത്തര്പ്രദേശിലേക്കുമാണ് പോയത്.
കൂടുതൽ തീവണ്ടികൾ യു.പി, ബിഹാര് എന്നിവിടങ്ങളിലെ വിവിധ ലക്ഷ്യസ്ഥാനങ്ങളിലേക്ക് ഓടിച്ചതു മൂലം റെയിൽ ശൃംഖലയില് തിരക്കുണ്ടാകുകയും വണ്ടികൾ വൈകാനിടയാകുകയും ചെയ്തു. അതിനുപുറമെ സ്റ്റേഷനുകളിലെ വിവിധ ആരോഗ്യ ശാരീരിക അകല മാനദണ്ഡങ്ങള് ആളുകളെ ഇറക്കുന്നതിന് കാലതാമസമുണ്ടാക്കുകയും ടെര്മിനലുകളില് തിരക്കുണ്ടാക്കുകയും ചെയ്തു.
തിരക്ക് ഒഴിവാക്കുന്നതിനായി ചില ട്രെയിനുകള് മഥുര, ജാര്സുഗുഡാ എന്നിവിടങ്ങള് വഴി തിരിച്ചുവിട്ടു. അതിനുപുറമെ വലിയ ഗതാഗതമുള്ള പാതകളില് തിരക്ക് ഒഴിവാക്കുന്നതിനായി പാതകൾ യുക്തിസഹമാക്കുന്നതിനുള്ള ഉത്തരവും പുറപ്പെടുവിച്ചു. ട്രെയിനുകള് വൈകുന്നില്ലെന്നത് ഉറപ്പാക്കുന്നതിനായി റെയില്വേ ബോര്ഡ് തലത്തിലും, സോണല് തലത്തിലും, ഡിവിഷണല് തലത്തിലും ഇരുപത്തിനാലു മണിക്കൂർ നിരീക്ഷണവും നടത്തുന്നുണ്ട്. ശ്രമിക് പ്രത്യേക ട്രെയിനുകളുടെ സമയ ക്ലിപ്തത പാലിച്ചുള്ള യാത്രയ്ക്കായി ട്രെയിന് ഓടിക്കുന്ന ജീവനക്കാരെ സംവേദനക്ഷമമാക്കിയിട്ടുമുണ്ട്. ഈ പരിശ്രമങ്ങളുടെ ഫലമായി തിരക്കിന്റെ അവസ്ഥ വളരെയധികം കുറയ്ക്കുകയും ട്രെയിനുകളുടെ യാത്ര വളരെയധികം മെച്ചമാക്കുകയും ചെയ്തിട്ടുണ്ട്.
കിഴക്കോട്ടുള്ള ട്രെയിനുകളുടെ എണ്ണം കുതിച്ചുയര്ന്നത് നെറ്റ്വര്ക്കില് തിരക്കുണ്ടാക്കുകയും തൻമൂലം ട്രെയിനുകള് വൈകുകയും അത് ഭക്ഷണം നല്കുന്ന സമയക്രമത്തെ ബാധിക്കുകയും ചെയ്തിട്ടുണ്ട്. നിരന്തരമായി ഭക്ഷണവും വെള്ളവും ശ്രമിക് ട്രെയിനുകളില് ലഭ്യമാക്കുന്നതിനും യാത്രക്കാര്ക്ക് ബുദ്ധിമുട്ടുണ്ടാകുന്നത് ഒഴിവാക്കുന്നതിനുമായി ഐ.ആര്.സി.ടി.സി. യും റെയില്വേയും വേണ്ട നടപടികൾ സ്വീകരിച്ചിട്ടുണ്ട്.
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ സ്വർണ്ണ മെഡൽ നേടിയ ഷൂട്ടർ മനീഷ് നർവാളിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ സ്വർണ്ണ മെഡൽ നേടിയ ഷൂട്ടർ മനീഷ് നർവാളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ടോക്കിയോ #പാരാലിമ്പിക്സിൽ നിന്നുള്ള മഹത്വം തുടരുന്നു. ചെറുപ്പക്കാരനും മികച്ച പ്രതിഭയുമായ മനീഷ് നർവാളിന്റെ മികച്ച നേട്ടം. ഇന്ത്യൻ കായികരംഗത്ത് ഒരു സ്വർണ്ണ മെഡൽ ഒരു പ്രത്യേക നിമിഷമാണ്. അദ്ദേഹത്തിന് അഭിനന്ദനങ്ങൾ. വരാനിരിക്കുന്ന കാലത്തിന് ആശംസകൾ.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 154.77 കോടിയിലധികം വാക്സിന് ഡോസുകള്
ഉപയോഗിക്കാത്ത 17.88 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,54,77,87,725
ബാക്കിയുള്ളത്
17,88,98,351
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 154.77 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.88 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND MRD
(
പ്രധാനമന്ത്രിയുടെ ഓഫീസ്
പ്രധാനമന്ത്രി ചന്ദ്രഘണ്ട ദേവിയെ വണങ്ങി
എല്ലാ ദൂഷിത ശക്തികളെയും അതിജീവിക്കാൻ എല്ലാ ഭക്തർക്കും ശക്തി നൽകണമെന്ന് പ്രധാനമന്ത്രി ചന്ദ്രഘണ്ട ദേവിയോട് പ്രാർത്ഥിച്ചു .
പ്രധാനമന്ത്രി ട്വീറ്റ് ചെയ്തു: :
ചന്ദ്രഘണ്ട ദേവിയുടെ കാൽക്കൽ വണങ്ങുന്നു.. ചന്ദ്രഘണ്ടാദേവി തന്റെ എല്ലാ ഭക്തരെയും ദൂഷിത ശക്തികൾക്കെതിരായ വിജയം നൽകി അനുഗ്രഹിക്കട്ടെ. ഈ അവസരത്തിൽ ദേവിയെ സ്തുതി ക്കുന്നു.."
കൃഷി മന്ത്രാലയം
23,500 ലിറ്റർ ജലസംഭരണിയിൽ നൂതന മത്സ്യകൃഷി; എട്ട് മാസം കൊണ്ട് ചുരുങ്ങിയത് 1.35 ലക്ഷം വരുമാനം ലക്ഷ്യം: പട്ടികജാതി കുടുംബങ്ങളെ സ്വയംസംരംഭകരാകാൻ സഹായിച്ച് സിഎംഎഫ്ആർഐ
നൂതന മത്സ്യകൃഷിയിലൂടെ സ്വയംസംരംഭകരാകാൻ പട്ടികജാതി കുടുംബങ്ങൾക്ക് പിന്തുണയുമായി കേന്ദ്ര സമുദ്രമത്സ്യ ഗവേഷണ സ്ഥാപനം . സിഎംഎഫ്ആർഐയുടെ ഷെഡ്യൂൾഡ് കാസ്റ്റ് സബ് പ്ലാൻ പദ്ധതിയുടെ ഗുണഭോക്താക്കളായി ചേരാനെല്ലൂരിലെ പട്ടികജാതി വിഭാഗത്തിൽപെട്ട അഞ്ച് കുടുംബങ്ങളാണ് നൂതന മത്സ്യകൃഷിരീതിയായ ബയോഫ്ളോക് കൃഷിക്ക് തുടക്കമിട്ടത്. മറ്റ് മത്സ്യകൃഷി രീതികളെ അപേക്ഷിച്ച് ജലത്തിന്റെ ഉപയോഗം വളരെ കുറച്ച് മാത്രം ആവശ്യമായി വരുന്ന ഈ രീതിയിൽ 1800 ഗിഫ്റ്റ് തിലാപിയയാണ് കൃഷി ചെയ്യുന്നത്. എട്ട് മാസം നീണ്ട് നിൽക്കുന്ന കൃഷിയിൽ നിന്നും ചുരുങ്ങിയത് 1.35 ലക്ഷം രൂപ വരുമാനമാണ് ലക്ഷ്യമിടുന്നത്. ഒരു മീനിന് 300 ഗ്രാം തൂക്കം ലഭിച്ചാൽ തന്നെ മികച്ച വരുമാനം നേടാനാകും. സാധാരണഗതിയിൽ ഇക്കാലയളവിൽ ബയോഫ്ളോക്ക് കൃഷിയിലൂടെ ഗിഫ്റ്റ് തിലാപ്പിയക്ക് 500 ഗ്രാം വരെ തൂക്കം ലഭിക്കും.
ഉയർന്ന അളവിൽ കുഞ്ഞുങ്ങളെ നിക്ഷേപിച്ച് മീനുകൾക്ക് ഗുണകരമായരീതിയിൽ മികച്ചയിനം ബാക്റ്റീരിയകളെ ഉപയോഗപ്പെടുത്തി നിയന്ത്രിത സാഹചര്യത്തിലുള്ള കൃഷിരീതിയാണിത്. തീറ്റയുടെ അളവും താരതമ്യേന കുറവാണ്. ജലാശയങ്ങളും കുളങ്ങളും ലഭ്യമല്ലാത്തവർക്ക് വീട്ടുവളപ്പിൽ തന്നെ ബയോഫ്ളോക് ജലസംഭരണി നിർമിച്ച് ചെയ്യാവുന്ന മത്സ്യകൃഷിയാണിത്.
മീനുകളുടെ വളർച്ച ത്വരിതപ്പെടുത്തുന്ന രീതിയിൽ വിവിധ സൗകര്യങ്ങളോടെ നിർമ്മിച്ച ടാങ്ക്, അനുബന്ധ സൗകര്യങ്ങൾ, മത്സ്യക്കുഞ്ഞുങ്ങൾ, മത്സ്യത്തീറ്റ തുടങ്ങിയവ സിഎംഎഫ്ആർഐയുടെ പദ്ധതിയിൽ കുടുംബങ്ങൾക്ക് നൽകി. അഞ്ച് മീറ്റർ വ്യാസവും 1.20 മീറ്റർ ഉയരവുമുള്ള ടാങ്കിൽ 23,500 ലിറ്റർ വെള്ളം ഉൾക്കൊള്ളും.
കൃഷിയുടെ ഓരോ ഘട്ടവും സിഎംഎഫ്ആർഐയിലെ ഗവേഷണ സംഘം കൃത്യമായി നിരീക്ഷിക്കും. വെള്ളത്തിന്റെ ഗുണനിലവാരം നിലനിർത്തുന്നതിനായി ജലഗുണനിലവാര കിറ്റും സിഎംഎഫ്ആർഐ കർഷകർക്ക് നൽകിയിട്ടുണ്ട്.
ഷെഡ്യൂൾഡ് കാസ്റ്റ് സബ് പ്ലാൻ പദ്ധതിക്ക് കീഴിലായി പട്ടികജാതി കുടുംബങ്ങൾക്ക് കൂടുമത്സ്യ കൃഷി നടത്താൻ സിഎംഎഫ്ആർഐ നേരത്തെ തന്നെ സഹായം നൽകി വരുന്നുണ്ട്. എന്നാൽ, അതിനാവശ്യമായ ജലാശയ സൗകര്യങ്ങൾ ലഭ്യമല്ലാത്തവരിലേക്കും ഈ പദ്ധതിയുടെ ഗുണഫലമെത്തിക്കാൻ വേണ്ടിയാണ് വീട്ടുവളപ്പിൽ തന്നെ നടത്താവുന്ന ബയോഫ്ളോക് മത്സ്യകൃഷി ഉപയോഗപ്പെടുത്തുന്നത്. എറണാകുളം ജില്ലക്ക് പുറമെ, പാലക്കാട്, തൃശൂർ, ഇടുക്കി, കോട്ടയം, കൊല്ലം ജില്ലകളിലും സിഎംഎഫ്ആർഐയുടെ നേതൃത്വത്തിൽ ബയോഫ്ളോക് മത്സ്യകൃഷികൾ നടന്നുവരുന്നുണ്ട്.
ഡോ കെ മധുവിന്റെ നേതൃത്വത്തിലാണ് പദ്ധതി നടപ്പിലാക്കി വരുന്നത്.
ഉപരാഷ്ട്രപതിയുടെ കാര്യാലയം
കൊറോണയില് നിന്നുള്ള പാഠങ്ങള് ഉള്ക്കൊണ്ട് പുതിയ ജീവിതരീതി സ്വീകരിക്കാന് ഉപരാഷ്ട്രപതി ആഹ്വാനം ചെയ്തു
കൊറോണ മഹാമാരിയില് നിന്നും ഇതുവരെ പഠിച്ച പാഠങ്ങള് ഉള്ക്കൊണ്ടു കൊണ്ട് പുതിയ ജീവിതരീതി സ്വീകരിക്കണമെന്ന് ഉപരാഷ്ട്രപതിയും രാജ്യസഭാ ചെയര്മാനുമായ ശ്രീ എം. വെങ്കയ്യനായിഡു ആഹ്വാനം ചെയ്തു. വൈറസിനോടൊപ്പം സാധാരണ ജീവിതം നയിക്കുന്നതിന് 12 ഇന നിര്ദ്ദേശങ്ങള് അദ്ദേഹം മുന്നോട്ടു വച്ചു. പ്രതീക്ഷിച്ചതില് നിന്നും വിഭിന്നമായി വൈറസ്, ദീര്ഘകാലം നിലനില്ക്കുമെന്ന സൂചനകള്ക്കിടയില്, പുതിയ ജീവിത സമീപനവും മനുഷ്യത്വവും ആവശ്യമാണെന്ന് അദ്ദേഹം ഊന്നിപ്പറഞ്ഞു.
നിയന്ത്രണങ്ങളില് കൂടുതല് ഇളവുവരുത്തി നാലാംഘട്ട ലോക്ക്ഡൗണ് ഇന്നലെ രാത്രി പ്രഖ്യാപിച്ചതിനു പിന്നാലെയാണ് ശ്രീ വെങ്കയ്യനായിഡു ഫേസ്ബുക്കില് തന്റെ ആശയങ്ങള് അടങ്ങിയ ദീര്ഘമായ ലേഖനം പങ്ക് വച്ചത്. കോവിഡ് മഹാമാരി മുന്നോട്ട് വച്ച താത്വികവും ധാര്മ്മികവുമായ പല പ്രശ്നങ്ങളെയും ചൂണ്ടിക്കാട്ടുന്ന ലേഖനം ഇനി തുടര്ന്നുള്ള ജീവിത സമീപനത്തെ കുറിച്ചും പരാമര്ശിക്കുന്നു.
കൊറോണക്കാലത്തിനുശേഷം ഒരാള് സ്വന്തമായി ജീവിക്കുക എന്ന അടിസ്ഥാന ജീവിതരീതിയില് നിന്നുമാറി, പ്രകൃതിയോടും സഹജീവികളോടും ചേര്ന്ന് ജീവിക്കേണ്ടതുണ്ടെന്ന് അദ്ദേഹം ചൂണ്ടിക്കാട്ടുന്നു.
അടച്ചുപൂട്ടലില് ജീവിതം ദീര്ഘനാള് മുന്നോട്ടുകൊണ്ടുപോകാനാകാത്തതിനാല്, ഇന്നലെ പ്രഖ്യാപിച്ച ഇളവുകള് അദ്ദേഹം സ്വാഗതം ചെയ്തു.
കൊറോണക്കാലത്തെ സാധാരണ ജീവിതത്തിന്, 12 നിര്ദേശങ്ങള് ശ്രീ വെങ്കയ്യനായിഡു മുന്നോട്ട് വച്ചു. പ്രകൃതിയോടും സഹജീവികളോടും സഹവര്ത്തിത്വത്തില് കഴിയുക, ജീവിതഭദ്രതയും സുരക്ഷിതത്വവും പരസ്പരബന്ധിതമാണെന്ന് തിരിച്ചറിയുക, നമ്മുടെ ഓരോ പ്രവൃത്തിയും യാത്രയും വൈറസ് വ്യാപനത്തിന് ഇടയാകുന്നുണ്ടോ എന്ന് ആലോചിക്കുക, സാഹചര്യത്തോട് ആവേശത്തോടെ ഉടനടി പ്രതികരിക്കാതെ, ശാസ്ത്രത്തില് വിശ്വസിച്ച് ഈ മഹാമാരിക്ക് പരിഹാരമുണ്ടാകുമെന്ന ആത്മവിശ്വാസത്തോടെ ജീവിക്കുക, ഇതുവരെ സ്വീകരിച്ച സുരക്ഷാ മാനദണ്ഡങ്ങള്, ഉദാ: മാസ്ക് ധരിക്കല്, ശാരീരിക അകലം പാലിക്കല്, ശുചിത്വം ഉറപ്പാക്കല് എന്നിവ തുടര്ന്നും മുന്നോട്ട് കൊണ്ടുപോവുക, വൈറസ് വാഹകരെന്ന പേരില് സഹജീവികളോടുള്ള അസഹിഷ്ണുതയും മുന്ധാരണയും ഒഴിവാക്കുക, നിസഹായത എന്ന വികാരത്തെ മാറ്റിവച്ച് പരസ്പര സഹകരണത്തോടെ പോരാടുക എന്നിവയാണ് പ്രധാന നിര്ദേശങ്ങള്.
കൊറോണ രോഗത്തെ ദുരന്തമായി ചിത്രീകരിക്കുന്നതിനു പകരം വൈറസിനെപ്പറ്റി ആധികാരികവും ശാസ്ത്രീയവുമായ വിവരങ്ങള് നല്കാനാണ് എല്ലാ വിഭാഗം മാധ്യമങ്ങളും ശ്രദ്ധിക്കേണ്ടതെന്നും ശ്രീ വെങ്കയ്യനായിഡു ആവശ്യപ്പെട്ടു.
ആയുഷ്
രാജ്യത്ത് ഉടനീളം ആയുഷ് 64 ന്റെ ലഭ്യത വർധിപ്പിക്കുന്നതിനുള്ള നടപടികളുമായി ആയുഷ് മന്ത്രാലയം
1980 ൽ മലേറിയയുടെ ചികിത്സയ്ക്കായി ആണ് ആയുഷ് 64 എന്ന പോളി ഹെർബൽ ആയുർവേദ മരുന്ന് വികസിപ്പിച്ചത്. കോവിഡ് ലക്ഷണങ്ങൾ ഇല്ലാത്തതും, നേരിയതോതിലോ, ചെറിയതോതിലോ രോഗ ലക്ഷണങ്ങൾ ഉള്ളതുമായ വ്യക്തികളുടെ ചികിത്സയ്ക്ക് ആയുഷ് 64 ഉപയോഗപ്പെടുത്തുന്നത് സംബന്ധിച്ച് വിശദമായ ക്ലിനിക്കൽ ട്രയൽകൾ ആണ് CCRAS സംഘടിപ്പിച്ചത്. രാജ്യത്തെ വിവിധ മെഡിക്കൽ കോളേജുകൾ, കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അടക്കമുള്ള വിവിധ ഗവേഷണ സ്ഥാപനങ്ങൾ എന്നിവയുമായി ചേർന്നാണ് ട്രൈയലുകൾ സംഘടിപ്പിച്ചത്.
രോഗാണു പ്രതിരോധത്തിന് ഒപ്പം രോഗപ്രതിരോധശേഷി വർധിപ്പിക്കാനും പനി അടക്കമുള്ള ബുദ്ധിമുട്ടുകൾ ഒഴിവാക്കാനും ആയുഷ് 64 ഗുണകരം ആണെന്ന് ട്രയലുകളിൽ തെളിഞ്ഞിരുന്നു. ഒപ്പം രോഗലക്ഷണങ്ങൾ ഇല്ലാത്തതും, നേരിയതോതിലോ, ചെറിയതോതിലോ കോവിഡ് ബാധ ഉള്ളതുമായ രോഗികളുടെ ചികിത്സയ്ക്ക് ഇത് ഉപയോഗപ്പെടുത്താം എന്നും വ്യക്തമായിരുന്നു.
രാജ്യത്തുടനീളം ആയുഷ് 64 ന്റെ വിതരണം ശക്തിപ്പെടുത്താനും കൂടുതൽ ഉത്പാദനത്തിനും ആയി നിരവധി നടപടികളാണ് ആയുഷ് മന്ത്രാലയം സ്വീകരിച്ചുവരുന്നത്.
പരസ്പര സഹകരണത്തോടുകൂടി ആയുഷ് 64 ന്റെ വലിയതോതിലുള്ള ഉത്പാദനവും വിതരണവും സാധ്യമാക്കുന്നതിനായി ദേശീയ ഗവേഷണ വികസന കേന്ദ്രവും , CCRASഉം തമ്മിൽ ഒരു ധാരണാപത്രം ഒപ്പുവച്ചു. ASU മരുന്നുകൾക്ക് അംഗീകാരം നൽകുന്ന എല്ലാ സംസ്ഥാന ലൈസൻസ് അതോറിറ്റികൾക്കും 2021 ഏപ്രിൽ 27-ന് ആയുഷ് മന്ത്രാലയം, ആയുഷ് 64 മറ്റ് ആവശ്യങ്ങൾക്ക് ഉപയോഗിക്കുന്നത് സംബന്ധിച്ച നിർദ്ദേശങ്ങൾ നൽകിയിരുന്നു.
ഈ മരുന്ന് ഉത്പാദിപ്പിക്കുന്നതിന് ആവശ്യമായ അനുമതി സ്വന്തമാക്കാൻ രാജ്യത്തെ മരുന്ന് ഉൽപാദന കമ്പനികൾക്ക് കൂടുതൽ ആയി മുന്നോട്ട് വരുന്നതിന് ആവശ്യമായ പ്രോത്സാഹനവും മന്ത്രാലയം നൽകുന്നു. താല്പര്യമുള്ള സംരംഭങ്ങൾ സാങ്കേതികവിദ്യ കൈമാറ്റത്തിനായി CCRAS-യോ, NRDC-യോ സമീപിക്കാവുന്നത്. ഇത്തരം അപേക്ഷകൾക്ക് അനുമതി നൽകാനുള്ള നടപടിക്രമങ്ങൾ വേഗത്തിലാക്കാൻ സംസ്ഥാന ലൈസൻസ് അതോറിറ്റികൾ നടപടികൾ സ്വീകരിച്ചു വരികയാണ്.
(Visitor Counter : 185
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
സിവില് സര്വ്വീസ് ദിന ചടങ്ങ് ഉപരാഷ്ട്രപതി ഉദ്ഘാടനം ചെയ്യും പൊതുഭരണത്തിലെ മികവിനുള്ള പുരസ്ക്കാരങ്ങള് പ്രധാനമന്ത്രി സമ്മാനിക്കും
കേന്ദ്ര പേഴ്സണല്, പൊതു പരാതികളും, പെന്ഷനുകളും വകുപ്പിന് കീഴിലുള്ള ഭരണ പരിഷ്ക്കാര വകുപ്പിന്റെ ആഭിമുഖ്യത്തില് ഇക്കൊല്ലത്തെ സിവില് സര്വ്വീസ് ദിന ചടങ്ങുകള് നാളെയും, മറ്റന്നാളും ന്യൂഡല്ഹിയില് നടക്കും. നാളെ  ഉദ്ഘാടന ചടങ്ങില് ഉപരാഷ്ട്രപതി ശ്രീ. എം. വെങ്കയ്യ നായിഡു മുഖ്യാതിഥിയായിരിക്കും. മുന്ഗണനാ പദ്ധതികളുടെ ഫലപ്രദമായ നടത്തിപ്പിന് പൊതുഭരണ രംഗത്തെ മികവിനുള്ള പുരസ്ക്കാരങ്ങള് ജില്ലകള്ക്കും, വിവിധ കേന്ദ്ര സംസ്ഥാന ഏജന്സികള്ക്കും പ്രധാനമന്ത്രി ശ്രീ. നരേന്ദ്ര മോദി ശനിയാഴ്ച സമ്മാനിക്കും.
പൊതുജനങ്ങളുടെ ക്ഷേമത്തിനായി ജില്ലകളും, കേന്ദ്ര സംസ്ഥാന സ്ഥാപനങ്ങളും കാഴ്ച വയ്ക്കുന്ന അസാധാരണവും, നൂതനാശയങ്ങള് ഉള്ക്കൊള്ളുന്നതുമായ പ്രവര്ത്തനങ്ങളെ അംഗീകരിക്കുന്നതിനാണ് പൊതുഭരണ രംഗത്തെ മികവിനുള്ള പ്രധാനമന്ത്രിയുടെ പുരസ്ക്കാരങ്ങള് ഏര്പ്പെടുത്തിയിട്ടുള്ളത്.
ഇക്കൊല്ലത്തെ സിവില് സര്വ്വീസ് ദിനത്തില് താഴെപ്പറയുന്ന നാല് മുന്ഗണനാ പരിപാടികളാണ് അവാര്ഡിനായി ഉള്പ്പെടുത്തിയിട്ടുള്ളത് :
1. പ്രധാനമന്ത്രി ഫസല് ഭീമാ യോജന
2. ഡിജിറ്റല് പണമിടപാടുകള് പ്രോത്സാഹിപ്പിക്കല്
3. പ്രധാനമന്ത്രി ഭവന പദ്ധതി - നഗരവും, ഗ്രാമവും
4. ദീനദയാല് ഉപാദ്ധ്യായ ഗ്രാമീണ് കൗശല് യോജന
ഇതിന് പുറമേ കേന്ദ്ര സംസ്ഥാന ഗവണ്മെന്റ് സ്ഥാപനങ്ങള് കാഴ്ച വയ്ക്കുന്ന നവീന ആശയങ്ങള്ക്കും അവാര്ഡുകള് ഉണ്ട്.
ഇക്കൊല്ലം നാല് മുന്ഗണനാ പദ്ധതികള്ക്കായി 11 അവാര്ഡുകളാണ് ഏര്പ്പെടുത്തിയിട്ടുള്ളത്. നൂതനാശയങ്ങളുടെ നടത്തിപ്പിന് കേന്ദ്ര സംസ്ഥാന സ്ഥാപനങ്ങള്ക്കും, ജില്ലകള്ക്കും നല്കുന്ന രണ്ട് അവാര്ഡുകളില് ഒരെണ്ണം വികസനം ആഗ്രഹിക്കുന്ന ജില്ലയ്ക്കായിരിക്കും.
കേന്ദ്ര ഗവണ്മെന്റിലെ അഡീഷണല് സെക്രട്ടറി, ജോയിന്റ് സെക്രട്ടറിതല ഉദ്യോഗസ്ഥര്ക്കും, ഡയറക്ടര്, ഡെപ്യൂട്ടി സെക്രട്ടറി എന്നീ തലങ്ങളിലുള്ളവര്ക്കും ഇക്കൊല്ലം മുതല് പുതിയ ഒരു വിഭാഗം പുരസ്ക്കാരങ്ങള് ഏര്പ്പെടുത്തിയിട്ടുണ്ട്. നടപടി ക്രമങ്ങളും, സംവിധാനങ്ങളും ലഘൂകരിക്കുന്നതിനാണ് ഈ പുരസ്ക്കാരം.
ഫലപ്രദമായ ഭരണത്തിന് ആര്ട്ടിഫിഷല് ഇന്റലിജന്സ് എന്ന വിഷയത്തില് ചര്ച്ചയും സംഘടിപ്പിച്ചിട്ടുണ്ട്.
ND MRD –307
മന്ത്രിസഭ
നിര്ദ്ദിഷ്ട വായ്പാ അക്കൗണ്ടുകളില് വായ്പയെടുക്കുന്നവര്ക്ക് ആറ് മാസത്തേക്ക് കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്സ്ഗ്രേഷ്യ പേയ്മെന്റായി അനുവദിക്കുന്നതിനുള്ള പദ്ധതിക്ക് കേന്ദ്ര മന്ത്രിസഭയുടെ അംഗീകാരം
നിര്ദ്ദിഷ്ട വായ്പാ അക്കൗണ്ടുകളില് വായ്പയെടുത്തവര്ക്ക്  കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്ഗ്രേഷ്യയായി അനുവദിക്കുന്നതിനുള്ള പദ്ധതിയുടെ ഭാഗമായി വായ്പ നല്കുന്ന സ്ഥാപനങ്ങള്  സമര്പ്പിച്ച നഷ്ടപരിഹാര കണക്കിന്റെ ബാക്കിയായുള്ള 973.74 കോടി രൂപ അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന മന്ത്രിസഭായോഗം തീരുമാനിച്ചു.
ഗുണഫലങ്ങള്:
മൊറട്ടോറിയം സ്വീകരിച്ചിട്ടുണ്ടോ ഇല്ലയോ എന്ന് പരിഗണിക്കാതെ ദുരിതമനുഭവിക്കുന്നവരും/ദുര്ബലരുമായ വിഭാഗത്തില്പ്പെട്ടവരേയും അതിന് തുല്യമായി ചെറുകിട വായ്പക്കാരെയും ആറുമാസത്തെ മൊറട്ടോറിയം കാലത്തെ കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്ഗ്രേഷ്യയായി നല്കുന്നത് ഈ മഹാമാരികാലത്തെ സമ്മര്ദ്ദം താങ്ങി സ്വന്തംകാലില് നില്ക്കാന് സഹായിക്കും.
പദ്ധതിക്കായുള്ള പ്രവര്ത്തന മാര്ഗ്ഗനിര്ദ്ദേശങ്ങള് മന്ത്രിസഭയുടെ അംഗീകാരത്തോടെ ഇതിനകം പുറത്തിറക്കിയിട്ടുണ്ട്. ആ പ്രവര്ത്തന മാര്ഗ്ഗനിര്ദ്ദേശങ്ങള്ക്കനുസൃതമായി ഈ 973.74 കോടി വിതരണം ചെയ്യും.
|
|
നമ്പര്
|
|
എസ്.ബി.ഐ നഷ്ടപരിഹാരം സമര്പ്പിക്കേണ്ട തീയതി
|
|
വായ്പ നല്കുന്ന സ്ഥാപനങ്ങളുടെ എണ്ണം
|
|
ഗുണഭോക്താക്കളുടെ എണ്ണം
|
|
നഷ്ടപരിഹാമായി ലഭിച്ച തുക
|
|
നല്കിയ തുക
|
|
നല്കാന് ബാക്കിയുള്ളത്
|
|
1
|
|
23.3.2021
|
|
1,019
|
|
1406,63,979
|
|
4,626.93
|
|
4,626.93
|
|
-
|
|
2
|
|
23.7.2021 & 22.9.2021
|
|
492
|
|
499,02,138
|
|
1,316.49
|
|
873.07
|
|
443.42
|
|
3
|
|
30.11.2021
|
|
379
|
|
400,00,000
|
|
216.32
|
|
0
|
|
216.32
|
|
4
|
|
എസ്.ബി.ഐ പുനര്സമര്പ്പിച്ചത്
|
|
101
|
|
83,63,963
|
|
314.00
|
|
-
|
|
314.00
|
|
ആകെ
|
|
|
|
1,612
|
|
2389,30,080
|
|
6,473.74
|
|
5,500.00
|
|
973.74
പശ്ചാത്തലം
കോവിഡ്-19 മഹാമാരിയുടെ പശ്ചാത്തലത്തില് '' നിര്ദ്ദിഷ്ട വായ്പ അക്കൗണ്ടിലെ വായ്പക്കാര്ക്ക് ആറു മാസത്തേയ്ക്ക് കൂട്ടുപലിശയും ക്രമപലിശയും തമ്മിലുള്ള വ്യത്യാസത്തിന്റെ എക്സ്ഗ്രേഷ്യാ പേയ്മെന്റിനുള്ള പദ്ധതിക്ക് ''2020 ഒക്ടോബറില് മന്ത്രിസഭായോഗം അംഗീകാരം നല്കിയിരുന്നു. 5,500 കോടി രൂപയാണ് ഇതിനായി വിഭാവനം ചെയ്തിരുന്നത്. താഴെപ്പറയുന്ന വിഭാഗത്തില്പ്പെട്ട വായ്പക്കാരാണ് ഈ പദ്ധതിപ്രകാരമുള്ള എക്ഗ്രേഷ്യാ പേയ്മെന്റിന് അര്ഹരായിട്ടുള്ളത്:
1. 2 കോടി രൂപ വരെയുള്ള സൂക്ഷ്മ ചെറുകിട ഇടത്തരം സംരംഭങ്ങളുടെ  വായ്പ.
(2. 2 കോടി രൂപ വരെയുള്ള വിദ്യാഭ്യാസ വായ്പ
3. 2 കോടി രൂപ വരെയുള്ള ഭവനവായ്പ.
4. 2 കോടി രൂപ വരെയുള്ള ഉപഭോഗവസ്തുക്കള്.
5. 2 കോടി രൂപ വരെയുള്ള ക്രെഡിറ്റ്കാര്ഡ് കുടിശികകള്.
6. 2 കോടി രൂപ വരെയുള്ള ഓട്ടോ വായ്പകള്.
7. 2 കോടി രൂപ വരെയുള്ള പ്രൊഫഷണലുകളുടെ വ്യക്തിഗത വായ്പകള്.
8. 2 കോടി രൂപ വരെയുള്ള ഉപഭോഗ വായ്പകള്.
പ്രധാനമന്ത്രിയുടെ ഓഫീസ്
കുമാർഘട്ടിൽ ഉൾട്ട രഥയാത്രയ്ക്കിടെയുണ്ടായ അപകടത്തിൽ പ്രധാനമന്ത്രി വേദന അറിയിച്ചു
ദുരന്ത ബാധിതർക്ക് പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ത്രിപുരയിലെ കുമാർഘട്ടിൽ ഉൾട്ടാ രഥയാത്രയ്ക്കിടെയുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് ധനസഹായം ശ്രീ മോദി പ്രഖ്യാപിച്ചു.
പിഎംഒ ട്വീറ്റുകളുടെ ഒരു ത്രെഡിൽ പ്രധാനമന്ത്രി പറഞ്ഞു;
"കുമാർഘട്ടിൽ ഉൾട്ടാ രഥയാത്രയ്ക്കിടെയുണ്ടായ അപകടം ദുഃഖകരമാണ്. ഈ ദുരന്തത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ. പ്രാദേശിക ഭരണകൂടം ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്: പ്രധാനമന്ത്രി നരേന്ദ്രമോദി."
"ത്രിപുരയിലുണ്ടായ അപകടത്തിൽ മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പിഎംഎൻആർ എഫിൽ നിന്ന് 2 ലക്ഷം രൂപ ധനസഹായം നൽകും. അപകടത്തിൽ പരിക്കേറ്റവർക്ക് 50,000 രൂപ നൽകും: പ്രധാനമന്ത്രി നരേന്ദ്രമോദി"
The mishap during the Ulta Rath Yatra at Kumarghat is saddening. Condolences to those who have lost their loved ones in this mishap. May the injured recover soon. The local administration is providing all possible assistance to those affected: PM @narendramodi
— PMO India  June 28, 2023
--ND--
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പ്രത്യേക കാമ്പയിൻ 2.0 പോർട്ടലിന്റെ സമാരംഭം
ന്യൂ ഡൽഹി: സെപ്തംബർ 13, 2022
കേന്ദ്ര പേഴ്സണൽ, പബ്ലിക് ഗ്രീവൻസ്സ്, പെൻഷൻസ് വകുപ്പ് സഹമന്ത്രി ഡോ ജിതേന്ദ്ര സിംഗ്, പ്രത്യേക കാമ്പയിൻ 2.0ന്റെ ഭാഗമായ പോർട്ടൽ, www.pgportal.govlin/scdpm22 നാളെ ന്യൂ ഡൽഹിയിൽ ഉദ്ഘാടനം ചെയ്യും.
കേന്ദ്ര ഗവൺമെന്റിന്റെ 85 മന്ത്രാലയങ്ങളുടെ/വകുപ്പുകളുടെ പ്രതിനിധികൾ ചടങ്ങിൽ പങ്കെടുക്കും.
2022 ഒക്ടോബർ 2 മുതൽ ഒക്ടോബർ 31 വരെ, ശുചിത്വത്തിലും തീർപ്പാക്കാത്ത നടപടികളുടെ എണ്ണം കുറയ്ക്കുന്നതിലും ശ്രദ്ധ കേന്ദ്രീകരിച്ചുകൊണ്ട് കേന്ദ്ര ഗവൺമെന്റ് പ്രത്യേക കാമ്പയിൻ 2.0 പ്രഖ്യാപിച്ചു. ഇത് സംബന്ധിച്ച് കാബിനറ്റ് സെക്രട്ടറി 2022 ഓഗസ്റ്റ് 23-ന് കേന്ദ്ര ഗവൺമെന്റിന്റെ എല്ലാ സെക്രട്ടറിമാരെയും അഭിസംബോധന ചെയ്തു. അതിനുള്ള DARPG മാർഗ്ഗനിർദ്ദേശ കുറിപ്പ് 2022 ഓഗസ്റ്റ് 25-ന് പുറത്തിറക്കി.
പ്രത്യേക കാമ്പയിൻ 2.0 മന്ത്രാലയങ്ങൾ/വകുപ്പുകൾ കൂടാതെ അവയുടെ ഫീൽഡ്/ഔട്ട്സ്റ്റേഷൻ ഓഫീസുകളിലും അറ്റാച്ച്ഡ്/സബോർഡിനേറ്റ് ഓഫീസുകളിലും കൂടുതൽ ശ്രദ്ധ കേന്ദ്രീകരിക്കും. പ്രത്യേക കാമ്പെയ്ൻ 2.0 നടപ്പിലാക്കുന്നതിന് DARPG മേൽനോട്ടം വഹിക്കും.
പ്രത്യേക കാമ്പെയ്ൻ 2.0-യുടെ പ്രാരംഭ ഘട്ടം ഈ പോർട്ടലിന്റെ സമാരംഭത്തോടെ തുടക്കമാകും. ഇത് 2022 സെപ്റ്റംബർ 30 വരെ തുടരും. മന്ത്രാലയങ്ങളും വകുപ്പുകളും തിരഞ്ഞെടുത്ത വിഭാഗങ്ങളിലെ തീർപ്പാക്കാനുള്ള വിഷയങ്ങൾ തിരിച്ചറിയുകയും അവരുടെ ഓഫീസുകളിൽ കാമ്പെയ്ൻ സ്ഥലങ്ങൾ നിശ്ചയിച്ചു ആവശ്യമായ നടപടിക്രമങ്ങൾ പൂർത്തിയാക്കുകയും ചെയ്യും.
പ്രത്യേക കാമ്പെയ്ൻ 2022 റഫറൻസുകൾ സമയോചിതമായി തീർപ്പാക്കുന്നതിന്റെയും വൃത്തിയുള്ള ജോലിസ്ഥലത്തിന്റെയും പ്രാധാന്യം സൂചിപ്പിക്കുന്നു. ഒരു മാസം നീണ്ടുനിൽക്കുന്ന കാമ്പെയ്നിനിടെ 1.5 ലക്ഷത്തിലധികം പോസ്റ്റ് ഓഫീസുകൾ, വിദേശ മിഷൻ/പോസ്റ്റുകൾ, റെയിൽവേ സ്റ്റേഷനുകൾ, മറ്റ് പൊതു ഓഫീസുകൾ എന്നിവയെ മിഷൻ മോഡിൽ ഉൾപ്പെടുത്തും. പ്രത്യേക കാമ്പെയ്നിന്റെ പോർട്ടലുമായി ബന്ധപ്പെട്ട് നോഡൽ ഓഫീസർമാർക്ക് DARPG പരിശീലനം നൽകിക്കഴിഞ്ഞു.
RRTN
പ്രധാനമന്ത്രിയുടെ ഓഫീസ്
പ്രശസ്ത വാസ്തുശില്പി ഡോ. ബി.വി.ദോഷിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത വാസ്തുശില്പി ഡോ. ബി.വി.ദോഷിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"ഡോ. ബി.വി. ദോഷി ജി ഒരു മികച്ച വാസ്തുശില്പിയും ശ്രദ്ധേയനായ സ്ഥാപന നിർമ്മാതാവുമായിരുന്നു. ഇന്ത്യയിലുടനീളമുള്ള അദ്ദേഹത്തിന്റെ സമ്പന്നമായ പ്രവർത്തനങ്ങളെ അഭിനന്ദിക്കുന്നതിലൂടെ വരും തലമുറകൾക്ക് അദ്ദേഹത്തിന്റെ മഹത്വത്തിന്റെ ദൃശ്യങ്ങൾ ലഭിക്കും. അദ്ദേഹത്തിന്റെ വിയോഗം ദുഃഖകരമാണ്. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി."
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 22.07.2020
• അവസാന 24 മണിക്കൂറില് രേഖപ്പെടുത്തിയ രോഗമുക്തരുടെ എണ്ണത്തില് വലിയ വര്ധന; 28,472 രോഗികള് ആശുപത്രി വിട്ടു.
• ഇതുവരെ സുഖം പ്രാപിച്ചത് 7.5 ലക്ഷത്തിലധികം പേര്; രോഗമുക്തി നിരക്ക് 63% കവിഞ്ഞു.
• 19 സംസ്ഥാനങ്ങളില് / കേന്ദ്രഭരണപ്രദേശങ്ങളില് രോഗമുക്തിനിരക്ക് 63.13 ശതമാനത്തേക്കാള് കൂടുതല്.
• ഏറ്റവും ഉയര്ന്ന രോഗമുക്തി നിരക്ക് ഡല്ഹിയില്; 84.83 ശതമാനം; ലഡാക്കില് 84.31 ശതമാനം.
• നിലവില് ചികിത്സയിലുള്ളത് 4,11,133 പേര്.
• സിംഗപ്പൂരിലെ ടെമാസെക് ഫൗണ്ടേഷനില് നിന്നുള്ള 4,475 ഓക്സിജന് കോണ്സെന്ട്രേറ്ററുകളുടെ ആദ്യഗഡു എത്തി.
(tImhnUv 19 ambn _Ôs¸«v Ignª 24 aWn¡qdn\nSbnÂ ]pd-¯nd¡nb
]-{X-¡p-dn-¸pIÄC-tXm-sSm¸w)
{]Êv C³^À-taj³ _yqtdm
hmÀ¯m hnXcW {]-t£]W a{´mebw
`mcX kÀ¡mÀ
Ignª 24 aWn¡qdn\pÅnÂ tcmKapIv--XcpsS F¡mes¯bpw D-bÀ¶ F®w tcJs¸Sp¯n; 28,472 t]sc UnkvNmÀPv sNbv-Xp; kpJw {]m]n¨ tcmKnIfpsS BsI F®w 7,53,049; cmPys¯ tImhnUv---þ 19 tcmKapIv--Xn \nc¡v 63.13% Bbn D-bÀ¶p; 19 kwØm-\-§fnÂ/ tI{µ`cW {]tZ-i-§fnÂ tZiob icmicntb¡mÄ DbÀ¶ tcmKapIv--Xn \nc¡v
NnInÂkbnÂ D-Å-Xv 4,11,133 t]À; tcmKnIfpw kpJw {]m]n¨hcpw X½nepÅ hyXymkw 3,41,916 B-bn.
knwK¸qcn-se sSamsk-Iv ^utj\nÂ \n¶pÅ 4,475 HmI-vknP³ tIm¬sk³t{S-ä-dp-I-fpsS B-ZyK-Up {io. A-iz-\n-IpamÀ Nu-t_ G-äp-hm-§n
cmPy-¯v tIm-hnUv 19 s\Xncmb t]mcm«¯n\v HmI-vknP³ tIm¬sk³t{SädpIÄ KWyambn klmbn¡p-sa-¶v tI-{µ-k-l-a{´n ]-dªp.
hniZmwi§Ä¡v: https: //pib.gov.in/PressReleasePage.aspx? PRID = 1640426
sImÂ¡¯bnse Fkv F³ t_mkv \mjWÂ skâÀ t^mÀ t_knIv kb³kkv, BÎohv sdkv]ntdäÀ amkv--Ipw \mt\m km\nssäkdpw hnIkn¸n¨p
DÑzmkhmbp ]pdt¯¡v hnSm³ Ignbp¶ {]tXyI hmÂhv, hmbphnse X§n \nÂ¡p¶ kq£va]ZmÀ°§sf Acn¨p amäp¶Xn\pÅ ^nÂäÀ, F¶nhbpÅXn\mÂ Cu amkv--Iv [cn¡p¶Xv kpJ{]Zam-Wv.
PÂPo-h³ ZuXyw: a-äp-Å-h-sb¡mÄ an-I-¨-XmIm³ kw-Øm-\-§-fp-sS ]-c-kv-]-c-a-Õ-cw
2020þ21Â e-£y-an-«-Xnsâ 10 i-Xam\-¯nÂ IqSp-XÂ kz-´-am-¡n 7 kw-Øm-\§Ä.
hniZmwi§Ä¡v: https: //www.pib.gov.in/PressReleseDetail.aspx? PRID = 1640244
A¬-tem-¡v L-«¯nÂ Po-hn-Xhpw D-]-Po-h-\-amÀ-Khpw Xp-e-\w-sN-t¿--Xp-s-¶v {io. [Àta-{µ {][m³
tIm-hn-Uv 19 Im-e-s¯ {]-hÀ-¯-\-§Ä F-¶ hn-j-b¯nÂ \-S-¶ sh-_n-\mdnÂ kw-km-cn-¡p-I-bm-bn-cp-¶p A-t±lw.
hniZmwi§Ä¡v: https://www.pib.gov.in/PressReleseDetail.aspx?PRID=1640243
(Visitor Counter : 156
പ്രധാനമന്ത്രിയുടെ ഓഫീസ്
പശ്ചിമ ബംഗാൾ ട്രെയിൻ അപകടം : പ്രധാനമന്ത്രി സ്ഥിതിഗതികൾ വിലയിരുത്തി
പശ്ചിമ ബംഗാളിലെ ട്രെയിൻ അപകടത്തിന്റെ പശ്ചാത്തലത്തിൽ പ്രധാനമന്ത്രി ശ്രീ നരേന്ദ്ര മോദി റെയിൽവേ മന്ത്രി ശ്രീ അശ്വിനി വൈഷ്ണവുമായി സംസാരിക്കുകയും സ്ഥിതിഗതികൾ വിലയിരുത്തുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"പശ്ചിമ ബംഗാളിലെ ട്രെയിൻ അപകടത്തിന്റെ പശ്ചാത്തലത്തിൽ റെയിൽവേ മന്ത്രി ശ്രീ അശ്വിനി വൈഷ്ണവിനോട് സംസാരിക്കുകയും സ്ഥിതിഗതികൾ വിലയിരുത്തുകയും ചെയ്തു. എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ വേഗം സുഖം പ്രാപിക്കട്ടെ."
ND MRD